open-index/open-wikipedia-markdown huggingface dataset:
Ντιρκ Ε΄ της Ολλανδίας

Ο **Ντιρκ Ε΄** (*Dirk V van Holland*, 1054 - 17 Ιουλίου 1091) ήταν κόμης της Ολλανδίας (η οποία ονομαζόταν τότε Φρισία) από το 1061 έως το 1091.

## Βιογραφία
Ήταν ο πρωτότοκος γιος του Φλόρις Α΄ κόμη της Ολλανδίας (δυτικής Φρισίας) και της Γκέρτρουντε των Μπίλλουνκ, κόρης του Βερνάρδου Β΄ δούκα της Σαξονίας.

Διαδέχθηκε τον πατέρα του σε ηλικία 9 ετών με επίτροπο τη μητέρα του. Τότε ο Γουλιέλμος Α΄ επίσκοπος της Ουτρέχτης βρήκε ευκαιρία και κατέλαβε διεκδικούμενα έδαφη, μάλιστα το δικαίωμά του το επιβεβαίωναν δύο καταστατικά του 1064 του Ερρίκου Δ΄ της Γερμανίας. Στον Ντιρκ Ε΄ έμεινε η περιοχή δυτικά του Βλη και γύρω από τα στόμια του Ρήνου.

Η Γερτρούδη με τον γιο της αποσύρθηκε στις νήσους της Φρισίας (Ζηλανδία), αφήνοντας τον Γουλιέλμο Α΄ να καταλάβει τις περιοχές. Το 1063 παντρεύτηκε τον Ροβέρτο Α΄ του Οίκου της Φλάνδρας, του οποίου ο πατέρας, κόμης της Φλάνδρας, απέδωσε στον Ντιρκ Ε΄ το μέρος της Φλάνδρας που ήταν υποτελές στη Γερμανία. Ο Ροβέρτος Α΄ έγινε επίτροπος της αρχής και ανέκτησε τον έλεγχο των ανατολικών νησιών.

Ο Ροβέρτος Α΄ ήταν τώρα κύριος όλης της Φρισίας. Το 1070 απεβίωσε ο μεγαλύτερος αδελφός του Βαλδουίνος ΣΤ΄ κόμης της Φλάνδρας, αφήνοντας γιο τον ανήλικο Αρνούλφο Γ΄. Η μητέρα αυτού Ριχίλντε και ο Ροβέρτος Α΄ έριζαν για την επιτροπεία του· στη μάχη στο Κάσσελ το 1071 ο Αρνούλφος Γ΄ σκοτώθηκε και η μητέρα του αιχμαλωτίστηκε.

Η διαμάχη έγινε μέρος της μεγαλύτερης αντιπαράθεσης μεταξύ του βασιλιά της Γερμανίας και του πάπα: ο επίσκοπος της Ουτρέχτης υποστήριξε τον Γερμανό βασιλιά, ενώ ο κόμης της Ολλανδίας τον πάπα Γρηγόριο Ζ΄ και τον αντίπαλο βασιλιά Ροδόλφο του Ράινφελντεν.

Ο λαός της Ολλανδίας εξεγέρθηκε υπέρ του Ροβέρτου, αλλά ο Ερρίκος Δ΄ της Γερμανίας έστειλε στρατό με επικεφαλής του Γοδεφρείδο Δ΄ των Αρντέν-Βερντέν δούκα της Κάτω Λωρραίνης, που κατέστειλε τη στάση. Το 1076 οι στασιαστές σκότωσαν τον Γοδεφρείδο Δ΄· επίσης ο Γουλιέλμος Α΄ απεβίωσε.

Ο Ντιρκ Δ΄, που είχε πια ενηλικιωθεί, έδραξε την ευκαιρία: με τη βοήθεια του Ροβέρτου Α΄ συγκέντρωσε στρατό, πολιόρκησε τον νέο επίσκοπο της Ουτρέχτης στο κάστρο Υσελμόνντε και τον αιχμαλώτισε. Τότε ο επίσκοπος αποποιήθηκε των διεκδικούμενων εδαφών, πλήρωσε λύτρα και αφέθηκε ελεύθερος.

Το 1091 απεβίωσε σε ηλικία 39 ετών και τον διαδέχθηκε ο γιος του Φλόρις Β΄. Τάφηκε στο αββαείο του Έχμοντ.

## Οικογένεια
Νυμφεύτηκε την Ότχιλντε και είχε τέκνο:
* Φλόρις Β΄ π. 1091-1122, κόμης της Ολλανδίας.

## Πηγές
* Müller, P.L. (1877). Dietrich V. In: Allgemeine Deutsche Biographie (ADB). Leipzig: Duncker & Humblot. p. 178.

Κατηγορία:Οίκος της Ολλανδίας
Αλκί Ακόστα

Ο **Αλκί Ακόστα **(ισπ. *Αλκιβιάδης Αλφόνσο Ακόστα Θερβάντες*, γενν. 1938) είναι Κολομβιάνος τραγουδιστής, πιανίστας και ερμηνευτής μουσικής μπολερό, πασιλό, κορρίδο, βαλς και ραντσέρας. Γνωρίζει επί δεκαετίες σημαντική επιτυχία στην Λατινική Αμερική. Σημαντικότερη επιτυχία του ήταν το "Traicionera" με πάνω από 1,3 εκατομμύρια αντίτυπα σε όλη τη λατινική Αμερική. Άλλες εξίσου αξιοσημείωτες επιτυχίες του είναι το "La Cárcel De Sing Sing", "La Copa Rota", "Hola Soledad", "Tango Negro", "Señora Bonita", "El Preso Número 9", και "El Contragolpe".

## Παραπομπές


Κατηγορία:Κολομβιανοί μουσικοί
Κατηγορία:Κολομβιανοί τραγουδιστές
Ροβέρτο Καντοράλ

Ο **Ροβέρτο Καντοράλ** (ισπ. *Ροβέρτο Καντοράλ Γκαρσία*, 1945 – 2010) υπήρξε Μεξικανός συνθέτης, τραγουδιστής και τραγουδοποιός. Έγραψε πολλές επιτυχίες, όπως "El Triste", "El Final", "La Barca" και "El Reloj" Σύμφωνα με εκτιμίσεις της Sociedad de Autores y Compositores de México το "La Barca" και "El Reloj" ερμηνεύτηκεαν πάνω από χίλιους άλλους καλλιτέχνες όπως ο Πλάθιντο Ντομίνγκο, Gualberto Κάστρο, Χοσέ Χοσέ, Λουίς Μιγκέλ, Τζόαν Μπαέζ και η Λίντα Ρόνσταντ. το 2009, κέρδισε το Latin Grammy Trustee Award. 

## Παραπομπές


Κατηγορία:Μεξικανοί τραγουδιστές
Κατηγορία:Μεξικανοί συνθέτες
Φικχ

Το ***φικχ*** (, ) είναι η ισλαμική νομολογία. Ενώ η *[[σαρία]]* πιστεύεται από τους μουσουλμάνους ότι αντιπροσωπεύει το θεϊκό νόμο όπως αποκαλύπτεται στο Κοράνι και τη Σουνά (οι διδασκαλίες και οι πρακτικές του προφήτη Μωάμεθ), το *φικχ* είναι η ανθρώπινη κατανόηση της *σαρία* - η σαρία επεκτάθηκε και αναπτύχθηκε από την ερμηνεία (*[[ιτζτιχάντ]]*) του Κορανίου και της Σούνας από ισλαμικούς νομικούς (*[[ουλεμάς|ουλεμάδες]]*) και εφαρμόστηκε από τις γνωμοδοτήσεις (*[[φετφάς|φετφάδες]]*) των νομικών για τα ζητήματα που τους παρουσιάζονταν. Έτσι εννοιολογικά, ενώ η σαρία θεωρείται αμετάβλητη και αλάνθαστη, το *φικχ* θεωρείται λανθασμένο και μεταβλητό. Το *φικχ* ασχολείται με την παρατήρηση των τελετουργικών, της ηθικής και της κοινωνικής νομοθεσίας στο Ισλάμ. Στη σύγχρονη εποχή, υπάρχουν τέσσερις προεξέχουσες σχολές (*[[μαδάμπ]]*) του *φικχ* μέσα στη σουνική πρακτική, συν δύο (ή τρεις) μέσα στη σιιτική πρακτική. Ένα άτομο εκπαιδευμένο σε *φικχ* είναι γνωστό ως *[[φακίχ]]*.

## Παραπομπές


Κατηγορία:Ισλαμική ορολογία
Μπεηλίκι της Δύσης

Το **μπεηλίκι της Δύσης** (αραβικά: ايلك الغرب, τουρκικά: *Garp Beyliği*) ήταν ένα από τα τρία μπεηλίκια (με τα αντίστοιχα του Τιτρί και της Ανατολής) στο εγιαλέτι του Αλγερίου. Δημιουργήθηκε γύρω στο 1563 και εξαφανίζεται με τη γαλλική κατάκτηση. Το διαμέρισμα του Οράν θα διαμορφώθηκε στη θέση του το 1848.

## Ιστορία
Με την επιστροφή του στο Μοσταγκανέμ το 1563, έπειτα από την εκστρατεία του εναντίον του Μερς ελ-Κεμπίρ, ο Χασάν πασάς αποφάσισε να έρθει σε επαφή με το Αλγέρι και να οργανώσει τον αγώνα κατά της Ισπανίας.. Ο Χασάν πασάς όρισε τον Μπου Κεντιντζά ως διοικητή. Ο Μπου Κεντιντζά οργάνωσε την περιοχή, διόρισε από έναν *[[καΐντ]]* σε κάθε μεγαλούπολη και επέλεξε ως κατοκία του τη Μαζούνα, ενώ συσπείρωσε τις φυλές μαχζέν, παρέχοντάς τους προνόμια και τη δύναμη να επιβάλονται ενάντια στις φυλές που επαναστατούσαν.

thumb|Τα τρία μπεηλίκια στο εγιαλέτι του Αλγερίου
Αυτή η οργανωτική δομή που εφαρμόστηκε στο Οράν, ήταν η αρχική μορφή που πήρε το μπεηλίκι. Στη συνέχεια θεσμοθετήθηκε και χρησιμοποιήθηκε στην Κωνσταντίνη και στο Αλγέρι. Ο διάδοχός του, Σουάγκ της Μαζούνα συνέχισε το έργο του προκατόχου του, βρισκόμενος ενάντια σε μια εξέγερση με επικεφαλής τον μαραμπούτ Μοχάμεντ Μπεν Αλή. Οι μπέηδες Σαγιάχ και Σαάντ εδραίωσαν την εξουσία τους στις βερβερικές φυλές του Νταχρά.

Η Μαζούνα παρέμεινε μέχρι το τέλος του δεκάτου εβδόμου αιώνα, η πρωτεύουσα του μπεηλικίου. Ο μπέης, Μουσταφά Μπουσελαγκέμ μετέφερε την έδρα του στη Μάσκαρα επειδή βρισκόνταν σε ποιο κεντρικό σημείο, ενώ κατέλαβε το Οράν από τους Ισπανούς το 1708, το οποίο στη συνέχεια έγινε η κατοικία του Μπέη. Αλλά το 1732, οι Ισπανοί ανέκτησαν την πόλη και ο Μπουσελαγκέμ κατέφυγε στο Μοσταγκανέμ. Το 1748, οι Κουλουγλίδες εξεγέρθηκαν στο Τλεμσέν σε μια προσπάθεια να σχηματίσουν ένα είδος κυβέρνησης, αλλά η εξέγερση καταστάλθηκε. Το 1754 ξέσπασε μια νέα εξέγερση στην πόλη, που διοργάνωσε ο αρχηγός Ρατζέμ.

Το 1779, ο Μοχάμεντ ελ-Κεμπίρ διορίστηκε μπέης της Μάσκαρα, αποκατέστησε την τάξη και οργάνωσε το μπεηλίκι, ενώ επανακατέλαβε το Οράν από τους Ισπανούς το 1792, γεγονός για το οποίο του αποδώθηκε το προσωνύμιο «ελ-Κεμπίρ». Το Οράν έγινε η πρωτεύουσα του μπεηλικίου. Μετά το θάνατό του το 1799, ο γιος του Οθμάν ορίστηκε μπέης. Η επαρχία αντιμετώπισε και πάλι δυσκολίες. κυρίως, φυλετικές εξεγέρσεις που υποκινήθηκαν από τους μαραμπούτ και τις θρησκευτικές αδελφότητες Τιτζανίγια και Ντερκάουα.

## Παραπομπές


## Βιβλιογραφία
* 

Κατηγορία:Ιστορία της Αλγερίας
El Preso Número 9

To **El Preso Número 9** (ισπ. «ο φυλακισμένος υπ' αριθμόν 9») είναι δημοφιλές τραγούδι της Λατινικής Αμερικής σε στίχους και μουσική του Ροβέρτο Καντοράλ.

Ερμηνεύθηκε από πλήθος τραγουδιστών, κυρίως στην Αμερική και στην Λατινική Αμερική, μεταξύ των άλλων και από τους Τζόαν Μπαέζ και Γιώργο Νταλάρα, και έγινε τμήμα της εθνικής συνείδησης.

## Στοίχοι και ερμηνεία
Το τραγούδι συγκαταλέγεται στο λαϊκό ηθοπλαστικό είδος. Ο πρωταγωνιστής του τραγουδιού είναι ένας απλός άνθρωπος που βρίσκεται αντιμέτωπος με τη συνείδησή του. Η πράξη του είναι ενάντια στο νόμο, αλλά ελπίζει η Δευτέρα Παρουσία να του αποδώσει το δίκαιο που του ανήκει.

Κατηγορία:Τραγούδια του 1960
Μπεηλίκι του Τιτρί

thumb|Τα τρία μπεηλίκια στο εγιαλέτι του Αλγερίου
Το **μπεηλίκι του Τιτρί** (αραβικά: بايلك التّيطري, οθωμανικά τουρκικά: طِطْره بكلڭى, τουρκικά: *Tıtari Beyliği*) ήταν ένα από τα τρία μπεηλίκια στο εγιαλέτι του Αλγερίου. Δημιουργήθηκε το 16ο αιώνα και διαλύθηκε με τη γαλλική κατάκτηση. Βρισκόταν στο κέντρο του εγιαλετίου και λόγω της εγγύτητας της Μεντέα με την πρωτεύουσα Αλγέρι, ήταν το λιγότερο προσωποκεντρικό μπεηλίκι του εγιαλετίου και περισσότερο υποκείμενο στις επιρροές της κεντρικής εξουσίας και του Αλγερίου.

## Παραπομπές


Κατηγορία:Ιστορία της Αλγερίας
Ιζτιχάντ

***Ιζτιχάντ*** () είναι ο ισλαμικός νομικός όρος που αναφέρεται στην ανεξάρτητη συλλογιστική ή διεξοδική άσκηση της ψυχικής ικανότητας ενός νομικού για την εξεύρεση λύσης σε μια νομική ερώτηση. Είναι το αντίθετο του *[[τακλίντ]]* (απομίμηση, συμμόρφωση με το νομικό προηγούμενο). Σύμφωνα με την κλασσική σουνιτική θεωρία, το *ιζτιχάντ* απαιτεί εμπειρογνωμοσύνη στην αραβική γλώσσα, τη θεολογία, τα αποκαλυπτόμενα κείμενα και τις αρχές της νομολογίας (*[[αρχές της ισλαμικής νομολογίας|ουσούλ αλ-φικχ]]*) και δεν χρησιμοποιείται όταν υπάρχουν αυθεντικά και έγκυρα κείμενα (Κοράνι και Χαντίθ) θεωρείται σαφής ως προς το ερώτημα ή όταν υπάρχει μια υπάρχουσα ακαδημαϊκή συναίνεση (*[[ίτζμα]]*). Το *ιζτιχάντ* θεωρείται θρησκευτικό καθήκον για εκείνους που έχουν το δικαίωμα να το ασκήσουν. Ένας ισλαμικός μελετητής που έχει τα προσόντα να εκτελεί *ιζτιχάντ* ονομάζεται *μουτζαχίντ*.

## Παραπομπές


Κατηγορία:Ισλαμική ορολογία
Μονή Μεταμορφώσεως του Σωτήρος Δρυοβούνου

Η **Μονή Μεταμορφώσεως του Σωτήρος Δρυοβούνου** βρίσκεται έξω από το χωριό Δρυόβουνο, στο δήμο Βοΐου, στη Δυτική Μακεδονία.

## Ίδρυση της Μονής
Στο εσωτερικό υπέρθυρο του κυρίως ναού, στο καθολικό της Μονής, υπάρχει επιγραφή σύμφωνα με την οποία ο ναός «*εθεμελιώθη εκ βάθρου*» το 1592 και «*ανηγέρθη και ανεστορήθη*» το 1652. Με βάση την επιγραφή αυτή πιθανόν είναι η θεμελίωση να έγινε το 1592 αλλά οι εργασίες κατασκευής σταμάτησαν για κάποιο λόγο και τελικά ολοκληρώθηκαν το 1652 με την αγιογράφηση του κυρίως ναού.  Επρόκειτο εξ αρχής για μοναστήρι καθώς στην επιγραφή γίνεται αναφορά σε κτήτορες ιερομόναχους. 
 
Πάντως το 1632 υπήρχε μοναστήρι γεγονός που αποδεικνύεται από ένα αργυρό θυμιατήρι, που φυλάσσεται στη Μονή Κοιμήσεως της Θεοτόκου Μικροκάστρου, και στο οποίο υπάρχει επιγραφή ότι είναι «*του Σωτήρος Χριστού*», δηλαδή προέρχεται από το μοναστήρι της Μεταμόρφωσης του Σωτήρος στο Δρυόβουνο. 

Έχει διατυπωθεί και η άποψη ότι το μοναστήρι είναι πολύ παλαιότερο και ειδικότερα ότι είχε ιδρυθεί το 1101, με βάση μαρτυρίες σύμφωνα με τις οποίες η εν λόγω χρονολογία ήταν γραμμένη παλαιότερα στον τρούλο του ναού και σβήστηκε με τον καιρό  Η ενδεχόμενη όμως ύπαρξη παλαιότερου ναού, στη θέση του οποίου χτίστηκε ο ναός που σώζεται σήμερα, δεν αποδεικνύεται από γραπτές πηγές. Το 12ο αιώνα η περιοχή υπαγόταν στην επισκοπή Καστοριάς αλλά στα αρχεία της μητρόπολης Καστοριάς δε γίνεται αναφορά σε μοναστήρι στην περιοχή του Δρυόβουνου. 

## Παραπομπές


## Πηγές
* Τα μοναστήρια της Μητροπόλεως Σισανίου και Σιατίστης, Αναστασίου Δάρδα, Μακεδονική Βιβλιοθήκη –Δημοσιεύματα της Εταιρείας Μακεδονικών Σπουδών, Θεσσαλονίκη 1993.

## Εξωτερικοί Σύνδεσμοι

* Ιερά Μονή Μεταμορφώσεως του Σωτήρος, Δρυόβουνο Κοζάνης, Άρθρο Νικολάου Τσαντίρη, http://greekorthodoxreligioustourism.blogspot.com/2015/03/i.html

Κατηγορία:Μονές της περιφερειακής ενότητας Κοζάνης
Κατηγορία:Δήμος Βοΐου
Τακλίντ

***Τακλίντ*** () είναι ο ισλαμικός όρος που υποδηλώνει τη συμμόρφωση ενός ατόμου με τη διδασκαλία ενός άλλου. Το άτομο που εκτελεί τακλίντ ονομάζεται *μουκαλίντ*. Η οριστική έννοια του όρου ποικίλλει ανάλογα με το πλαίσιο και την ηλικία. Η κλασική χρήση του όρου διαφέρει μεταξύ του σουνιτικού Ισλάμ και του σιιτικού Ισλάμ. Η σουνιτική ισλαμική χρήση υποδηλώνει την αδικαιολόγητη συμμόρφωση ενός ατόμου με τη διδασκαλία ενός άλλου, εκτός από την δικαιολογημένη συμμόρφωση του λαϊκού με τη διδασκαλία του μουτζαχίντ (ενός ατόμου που έχει τα προσόντα του για ανεξάρτητη συλλογιστική). Η σιιτική ισλαμική χρήση υποδηλώνει τη γενική συμμόρφωση των μη μουτζαχίντ με τη διδασκαλία των μουτζαχίντ και δεν υπάρχει καμία αρνητική συνειδητοποίηση. Στη σύγχρονη χρήση, ειδικά στο πλαίσιο του ισλαμικού ρεφορμισμού, συχνά έχει αρνητική χρειά και μεταφράζεται ως «τυφλή απομίμηση». Αυτό αναφέρεται στην αντιληπτή στασιμότητα της ανεξάρτητης πνευματικής προσπάθειας (*[[ιτζτιχάντ]]*) και στην άκριτη απομίμηση της παραδοσιακής θρησκευτικής ερμηνείας από το θρησκευτικό κατεστημένο εν γένει.

## Παραπομπές


Κατηγορία:Ισλαμική ορολογία
Green Fairy

Το ***Green Fairy***, που δημοσιεύθηκε τον Μάρτιο του 2012, είναι μυθιστόρημα που γράφτηκε από τον συγγραφέα furry, Κάιελ Γκολντ. Είναι το πρώτο βιβλίο που δεν είναι για ενήλικες από τον συγγραφέα και το πρώτο στη σειρά Dangerous Spirits.

Το μυθιστόρημα λέει την ιστορία του έφηβου Σολ που αγωνίζεται να επιβιώσει τους τελευταίους μήνες του στο γυμνάσιο, ενώ ζει με τον καταπιεστικό πατέρα του. Ελπίζει να μετακομίσει στο αγόρι του το καλοκαίρι, ενώ τα όνειρα ενός χορευτή ο οποίος πέθανε 100 χρόνια πριν αρχίζουν να τον στοιχειώνουν.

Η συνέχεια του μυθιστορήματος, το *Red Devil*, δημοσιεύθηκε τον Ιανουάριο του 2014 και ένα εκ των υστέρων βιβλίο, το *Black Angel*, θα κυκλοφορήσει σε απρογραμμάτιστη ημερομηνία.

Το εξώφυλλο και οι εικόνες απεικονίστηκαν από τον καλλιτέχνη furry, Rukis με τις οποίες αυτή κέρδισε το Βραβείο Ursa Major 2012 για την καλύτερη Δημοσιευμένη Ανθρωπομορφική Εικονογράφηση.

## Παραπομπές


## Εξωτερικοί σύνδεσμοι
* Green Fairy στην ιστοσελίδα του Κάιελ Γκολντ
* Green Fairy στο Sofawolf Press

Κατηγορία:Αμερικανικά μυθιστορήματα
Χαριζίτες

Οι **Χαριζίτες** () εμφανίστηκαν στον πρώτο αιώνα του Ισλάμ κατά τη διάρκεια της πρώτης Φίτνα, της κρίσης ηγεσίας μετά το θάνατο του Μωάμεθ. Εξεγέρθηκαν ενάντια στην εξουσία του Χαλίφη Αλή, ο οποίος συμφώνησε σε διαιτησία με τον αντίπαλό του, τον Μωαβία Α΄, ώστε να αποφασιστεί η διαδοχή του Χαλιφάτου μετά τη μάχη του Σιφίν (657). Ένας Χαριζίτης αργότερα δολοφόνησε τον Αλή και για εκατοντάδες χρόνια οι Χαριζίτες ήταν πηγή εξέγερσης ενάντια στο Χαλιφάτο. 

## Παραπομπές


Κατηγορία:Ιστορία του Ισλάμ
Ντιρκ ΣΤ΄ της Ολλανδίας

Ο **Ντιρκ ΣΤ΄**, γερμ. Dietrich, γαλλ. Tierry, λατ. Theodoricus VI (π. 1114 - 5 Αυγούστου 1157) από τον Οίκο της Ολλανδίας ήταν κόμης της Ολλανδίας (1121-1157).

## Βιογραφία
Ήταν ο πρωτότοκος γιος του Φλόρις Β΄ κόμη της Ολλανδίας και της Γερτρούδης (Πετρονίλας), κόρης του Θεοδωρίχου Β΄ δούκα της Λωρραίνης.

Το 1121 διαδέχθηκε τον πατέρα του σε ηλικία 7 ετών με επίτροπο της αρχής τη μητέρα του. Η σύζυγός του Σοφία ήταν κόμισσα του Μπέντχαϊμ & Ράινεκ.

Το 1157 απεβίωσε σε ηλικία 43 ετών και τον διαδέχθηκε ο πρώτος γιος του Φλόρις Γ΄, ενώ ο δεύτερος Όθων έλαβε τις κτήσεις της μητέρας του.

## Οικογένεια
Νυμφεύτηκε πριν το 1137 τη Σοφία των Ζαλμ κόμισσα του Μπέντχαϊμ & Ράινεκ, κόρη του Όθωνα Α΄ κόμη του Ζαλμ και είχε τέκνα:
* Φλόρις Γ΄ π. 1140-1190, κόμης της Ολλανδίας.
* Όθων 1140/45-1208 ή μετά, κόμης του Μπέντχαϊμ & Ράινεκ.
* Βαλδουίνος π. 1149-1196, επίσκοπος της Ουτρέχτης (1178-1196).
* Ντιρκ π. 1152-1197, επίσκοπος της Ουτρέχτης (1197).
* Σοφία, ηγουμένη στο αββαείο Ρίινσμπουρκ, που ίδρυσε η μητέρα της.
* Χέντβιχ, απεβ. 1167, μοναχή στο Ρίινσμπουρκ.
* Πετρονίλλα.

## Πηγές
* De Boer, Dick; Cordfunke, Erik (1995), Graven van Holland : portretten in woord en beeld (880-1580), Zwolle: Walburg Pers, pp. 29–30, ISBN 978-90-6011-915-0
* Dijkstra, B.K.S. (1991), Een stamboom in been, Amsterdam
* Cawley, Charles, Count Holland and Frisia, Chapter 2. COUNTS OF HOLLAND (900)-1299, Medieval Lands database, Foundation for Medieval Genealogy,[self-published source][better source needed]
* Dirk VI of Holland at www.genealogie-mittelalter.de

## Παραπομπές


Κατηγορία:Οίκος της Ολλανδίας
Φλόρις Γ΄ της Ολλανδίας

Ο **Φλόρις Γ΄** (1141 - 1 Αυγούστου 1190) από τον Οίκο της Ολλανδίας ήταν κόμης της Ολλανδίας (1157-1190).

## Βιογραφία
Ήταν ο πρώτος (επιζήσας) γιος του Ντιρκ ΣΤ΄ κόμη της Ολλανδίας και της Σοφίας των Ζαλμ κόμισσας του Ράινεκ & Μπέντχαϊμ, κόρης του Όθωνα Α΄ κόμη του Ζαλμ.

Ο γάμος του με την Άντα των Ντάνκελντ, αδελφή του Γουλιέλμου Α΄ της Σκωτίας, του έφερε τον *επιτιθέμενο λέοντα* της Σκωτίας στον θυρεό του και το όνομα *Γουλιέλμος*. Ήταν πιστός υποτελής του Φρειδερίκου Α΄ των Χοενστάουφεν της Γερμανίας και συνόδευσε τον βασιλιά στις εκστρατείες του στην Ιταλία το 1158 και το 1176-78. Ο Φρειδερίκος Α΄ τον αντάμειψε με το να τον κάνει μέλος των ευγενών του βασιλείου του. Του έδωσε το δικαίωμα δασμών στο Γκέερβλητ, τον πιο σημαντικό σταθμό της εποχής στην Ολλανδία. Αυτό νομιμοποίησε μία πραγματικότητα: οι κόμητες χρέωναν με τέλη παράνομα, από την αρχή του 11ου αι. .

Πολλοί αγρότες ήλθαν στην Ολλανδία για να μετατρέψουν τα έλη σε καλλιεργήσιμη γη. Χαντάκια και αναχώματα κατασκευάστηκαν και τα όρια της χώρας με την επισκοπή της Ουτρέχτης έπρεπε να καθοριστούν. Υπήρχε διαφωνία του Φλόρις Γ΄ με τον επίσκοπο της Ουτρέχτης για ένα ανάχωμα στο Ζβάμερνταμ του Ρήνου το 1165 και έπρεπε να αποφανθεί ο Φρειδερίκος Α΄. To 1170 μία μεγάλη πλημμύρα προκάλεσε τεράστια καταστροφή και σχημάτισε τον κόλπο Νότια Θάλασσα (Zuider Zee).

Ο Φίλιππος Α΄ κόμης της Φλάνδρας (Οίκος της Λωρραίνης) ήθελε πίσω τη Ζηλανδία. Αιχμαλώτισε τον Φλόρις Γ΄ και τον ελευθέρωσε το 1167, μόνο όταν εκείνος δήλωσε υποτελής του στη Ζηλανδία. 

Το 1189 συνόδευσε τον Φρειδερίκο Α΄ στην Γ΄ Σταυροφορία, στην οποία διακρίθηκε ως αρχηγός. Το 1190 απεβίωσε στην Αντιόχεια από λοιμό και τάφηκε εκεί.

Τον διαδέχθηκαν οι δύο γιοί του: ο Ντίρκ Ζ΄, που απεβίωσε χωρίς άρρενα τέκνα και ο Γουλιέλμος Α΄.

## Οικογένεια
Νυμφεύτηκε το 1162 την Άντα των Ντάνκελντ, κόρη του Ερρίκου κόμη του Χάντινγκτον & διαδόχου της Σκωτίας και είχε τέκνα;
* Άντα απεβ. π. 1163-1205, παντρεύτηκε τον Όθωνα Α΄ των Ασκάνια μάργραβο του Βρανδεμβούργου.
* Μαργαρίτα απεβ. μετά το 1203, παντρεύτηκε τον Ντήτριχ Δ΄ κόμη της Κλέβης.
* Ντιρκ Ζ΄ απεβ. 1203, κόμης της Ολλανδίας.
* Γουλιέλμος Α΄ π. 1167-1222, κόμης της Ολλανδίας.
* Φλωρέντιος απεβ. 1210, επίσκοπος της Γλασκόβης. 
* Βαλδουίνος απεβ. 1204.
* Αγνή απεβ. 1228, ηγουμένη στο αβαείο του Ρίινσμπουρκ.
* Ροβέρτος, Βεατρίκη, Ελισάβετ, Χέντβιχ.

## Αναφορές


## Πηγές
* Genealogy of Floris III

Κατηγορία:Οίκος της Ολλανδίας
Ούγος της Καμπανίας

Υπάρχουν δύο πρόσωπα με το όνομα αυτό:
* Ούγος Καμπανίας, αρχιεπίσκοπος της Ρουέν, απεβ. 730, γιος του Ντρόγκο δούκα της Καμπανίας, από τον Οίκο των Καρολιδών.
* Ούγος Α΄ της Καμπανίας 1093-1125, από τον Οίκο του Μπλουά.
Φετφάς

Ο **φετφάς** () στην ισλαμική πίστη είναι μια μη δεσμευτική αλλά αξιόπιστη νομική άποψη ή διδακτική ερμηνεία που μπορεί να δώσει ένας σεϊχουλισλάμης, ειδικευμένος νομικός ή μουφτής, σε θέματα που σχετίζονται με τον ισλαμικό νόμο. Το πρόσωπο που εκδίδει φετφά ονομάζεται, από την άποψη αυτή, *μουφτής*, δηλαδή εκδότης φετφά, από το ρήμα أفتى *aftā* = «έδωσε επίσημη νομική γνώμη».

## Παραπομπές


## Εξωτερικοί σύνδεσμοι

* The Warped Economics of Fatwa: Demand Creates Its OWN Supply by Dr. Mohammad Omar Farooq

Κατηγορία:Ισλαμική ορολογία
Αχκάμ

Το **αχκάμ** (, «διατάξεις») είναι ισλαμικός όρος με πολλές έννοιες. Στο Κοράνιο, η λέξη ***χουκμ*** (, «διάταξη») χρησιμοποιείται ποικιλοτρόπως και σημαίνει διαιτησία, κρίση, εξουσία ή θέλημα του Θεού. Κατά την πρώιμη ισλαμική περίοδο, οι Χαριζίτες έδωσαν πολιτικούς συνειρμούς δηλώνοντας ότι δέχονται μόνο το χουμμά του Θεού (حكم الله). [1] Η λέξη απέκτησε νέες έννοιες κατά τη διάρκεια της ισλαμικής ιστορίας, χρησιμοποιείται για να αναφερθεί σε κοσμική εκτελεστική εξουσία ή σε δικαστική απόφαση. Στον πληθυντικό, αχκάμ, αναφέρεται συνήθως σε συγκεκριμένους κανόνες του Κορανίου, ή στις νομικές αποφάσεις που προκύπτουν χρησιμοποιώντας τη μεθοδολογία του φικχ. Οι αποφάσεις της Σαρία εντάσσονται σε μία από τις πέντε κατηγορίες που είναι γνωστές ως «οι πέντε αποφάσεις» (αλ-αχκάμ αλ-χαμσά): υποχρεωτικές (φαρντ ή ουαζίμπ), συνιστώμενες (μαντούμπ ή μουσταχάμπ), ουδέτερες (μουμπάχ), καταδικαστικές (μακρούχ) και απαγορευτικές (χαράμ).

## Παραπομπές


Κατηγορία:Ισλαμική ορολογία
Ματέο Τσιάτσι

Ο **Ματέο Τσιάτσι** (Matteo Ciacci, 1990) είναι πολιτικός του Αγίου Μαρίνου. Έγινε Κυβερνών Διοικητής την 1η Απριλίου του 2018 για θητεία ενός εξαμήνου, μαζί με τον Στέφανο Παλμιέρι. Είναι μέλος του Civic 10.

## Προφίλ
Γεννήθηκε στην Μπόργκο Ματζιόρε  στις 5 Μαΐου 1990  και σπούδασε νομικά στο Ούρμπινο. Είναι μέλος του συμβουλίου στην έδρα του κόμματος Civico 10 και μάνατζερ του Fiorentino Calcio. Δραστηριοποιείται στον πολιτιστικό τομέα. Είναι αρραβωνιασμένος με τη συναδέλφισσά του, Βαλεντίνα Μπολίνι.

## Παραπομπές


Κατηγορία:Κυβερνώντες Διοικητές του Αγίου Μαρίνου
Καδής

[μικρογραφία|Άραβες εκλιπαρούν τον καδή της πόλης Μααράτ αλ-Νουμάν της [Συρία|Συρίας (1334), άγνωστος ζωγράφος, *Maqamat al-Hariri* *(مقامات الحريري)*, Εθνική Βιβλιοθήκη της Αυστρίας]]

Ο **καδής** () είναι ιεροδίκης που δικάζει με βάση το θρησκευτικό νόμο  (σαρία), ενώ ασκεί επίσης εξωδικαστικές λειτουργίες, όπως η διαμεσολάβηση, η κηδεμονία επί ορφανών και ανηλίκων, καθώς και η εποπτεία και ο έλεγχος των δημοσίων έργων. Η λέξη «καδής» προέρχεται από ένα αραβικό ρήμα που σημαίνει να «κρίνει» ή να «αποφασίσει».

## Παραπομπές


## Επιπλέον ανάγνωση
* Schacht, Joseph. *An Introduction to Islamic Law*. Oxford, 1964.
* Tyan, Emile. *Histoire de l'organisation judiciaire en pays d'Islam*. 2d ed. Leiden, 1960.

## Εξωτερικοί σύνδεσμοι

* The Muslim Marriage and Divorce Act of Sri Lanka, LawNet, Government of Sri Lanka .

Κατηγορία:Ισλαμική ορολογία
Φλόρις Β΄ της Ολλανδίας

Ο **Φλόρις Β΄** ο *παχύς* (*Floris II van Holland*, 1091 - 2 Μαρτίου 1122) από τον Οίκο της Ολλανδίας ήταν κόμης της Ολλανδίας (1091-1121).

## Βιογραφία
Ήταν το μόνο τέκνο του Ντιρκ Ε΄ κόμη της Ολλανδίας και της Ότχιλντε.

Γεννήθηκε στο Φλάαρντινγκεν της Ζούιντ-Χόλλαντ. Ο πατέρας του είχε συγκρουστεί με τον επίσκοπο της Ουτρέχτης· όταν ο δεύτερος υποστήριξε τον βασιλιά της Γερμανίας, ο πρώτος τάχθηκε με το μέρος του πάπα, που ήταν σε αντιπαράθεση με τον Ερρίκο Δ΄ της Γερμανίας. Ο Φλόρις Β΄, που κληρονόμησε αυτή τη σύγκρουση, την έληξε, μάλλον με το να γίνει υποτελής του επισκόπου της Ουτρέχτης. Ως τότε οι κόμητες απεκαλούντο *της Φρισίας*, όταν όμως ο Φλόρις Β΄ απέκτησε τη Ρηνανία (το Λάιντενκαι τα περίχωρά του), το 1101 ο επίσκοπος της Ουτρέχτης του απένειμε τον τίτλο του κόμη *της Ολλανδίας*.

Η σύζυγός του Γκέρτρουντε άλλαξε το όνομά της σε Πετρονίλλα, ως ένδειξη πίστης στην Αγία Έδρα. Το 1122 ο Φλόρις Β΄ απεβίωσε σε ηλικία 31 ετών και τον διαδέχθηκε ο πρωτότοκος γιος του Ντιρκ ΣΤ΄.

## Οικογένεια
Νυμφεύτηκε το 1108  τη Γερτρούδη (Πετρονίλα), κόρη του Θεοδωρίχου Β΄ δούκα της Λωρραίνης και είχε τέκνα:
* Ντιρκ ΣΤ΄ π. 1114-1157, κόμης της Ολλανδίας.
* Φλόρις απεβ. 1132, διεκδικητής της κομητείας.
* Σίμων.
* Χένβιχ.

## Παραπομπές


## Πηγές
* Wessels, Johannes Willhelmus (1908). History of the Roman-Dutch Law. Cape Town: The African Book Company.

Κατηγορία:Οίκος της Ολλανδίας
Ουλεμάς

[μικρογραφία|Ουλαμάδες σε βιβλιοθήκη των [Χαλιφάτο των Αββασιδών|Αββασιδών. Βαγδάτη, 1237]]
Ο αραβικός όρος **ουλεμάς** (), σύμφωνα με την Εγκυκλοπαίδεια του Ισλάμ (Encyclopaedia of Islam, 2000), στην αρχική της έννοια «υποδηλώνει μελετητές σχεδόν όλων των κλάδων». Ειδικότερα, στο πλαίσιο του σουνιτικού Ισλάμ, οι ουλεμάδες θεωρούνται ως «οι κηδεμόνες, οι μεταδότες και οι διερμηνείς της θρησκευτικής γνώσης, της ισλαμικής θεωρίας και του νόμου».

Με μακρά παράδοση, οι ουλεμάδες εκπαιδεύονται σε θρησκευτικούς θεσμούς (μεντρεσέδες). Το Κοράνιο, η σούνα (αυθεντικά Χαντίθ), το κιγιάς (αναλογική συλλογιστική για το σουνιτικό ισλάμ) ή το ακλ (διαλεκτική συλλογιστική για το σιιτικό Ισλάμ), το ίτζμα (νομική συναίνεση) είναι οι πηγές του παραδοσιακού ισλαμικού νόμου.Με την πάροδο του χρόνου, ο πνευματικός λόγος και οι διδασκαλίες του ουλεμά συνέβαλαν σημαντικά στις συζητήσεις στη μουσουλμανική δημόσια σφαίρα και εξακολουθούν να το κάνουν μέχρι σήμερα. Όλο και περισσότερο, οι παραδοσιακοί μελετητές του Ισλάμ γίνονται εξέχοντες λειτουργοί στις σύγχρονες μουσουλμανικές κοινωνίες και την πολιτική.

## Παραπομπές


## Επιπλέον ανάγνωση

* 
* 

Κατηγορία:Ισλαμική ορολογία
Μελχιτική Ελληνοκαθολική Εκκλησία

Η **Μελχιτική Ελληνοκαθολική Εκκλησία** () είναι μία από τις 14 Ελληνόρρυθμες Καθολικές Εκκλησίες των Ανατολικών Καθολικών Εκκλησιών σε πλήρη κοινωνία με την Αγία Έδρα, ως μέρος της παγκόσμιας Ρωμαιοκαθολικής Εκκλησίας. Οι Μελχίτες, Καθολικοί βυζαντινού λειτουργικού τύπου (ουνία) ανάμεικτης ανατολικής μεσογειακής (λεβαντίνικης) και ελληνικής καταγωγής, ανάγουν την ιστορία τους στους πρώτους Χριστιανούς της Αντιόχειας, πρώην τμήμα της Συρίας και έπειτα της Τουρκίας, του 1ου αιώνα μ.Χ., όπου ο Χριστιανισμός εισήχθη από τον Άγιο Πέτρο.

Η Μελχιτική Εκκλησία έχει τις ρίζες της στο Ελληνορθόδοξο Πατριαρχείο Αντιοχείας, από το οποίο διαχωρίστηκε *de facto* στα μέσα του 18ου αιώνα. Έχει υψηλό βαθμό εθνοτικής ομοιογένειας και η ελληνοσημιτική προέλευση της εκκλησίας βρίσκεται στους αρχαίους ελληνιστικούς θύλακες της Εγγύς Ανατολής, που επικεντρώνονται κυρίως στη Συρία και την Παλαιστίνη. Ωστόσο, οι Ελληνοκαθολικοί Μελχίτες είναι παρόντες σε όλο τον κόσμο λόγω της μετανάστευσης. Εκτός της Εγγύς Ανατολής, η Μελχιτική Εκκλησία έχει επίσης μεγαλώσει με τη μεταστροφή ανθρώπων με διαφορετική εθνοτική κληρονομιά καθώς και τυπολατρία. Το 2010 μετρούσε περίπου 1,6 εκατομμύριο πιστούς σε όλο τον κόσμο. Ενώ οι λειτουργικές παραδόσεις βυζαντινού λειτουργικού τύπου της Μελχιτικής Καθολικής Εκκλησίας μοιράζονται με εκείνες της Ανατολικής Ορθόδοξης Εκκλησίας, η Εκκλησία διατηρεί την κοινωνία με την Αγία Έδρα, ιδιαίτερα μετά την επιβεβαίωση της ένωσής της με τη Ρώμη το 1724.

## Παραπομπές


## Εξωτερικοί σύνδεσμοι
* Melkite Greek Catholic Patriarchate
* Eparchy of Newton, the Melkite Church in the US

Κατηγορία:Ανατολικές Καθολικές Εκκλησίες
Χριστιανική θεολογία

Η **χριστιανική θεολογία** είναι η θεολογία της χριστιανικής πίστης και πρακτικής. Μια τέτοια μελέτη επικεντρώνεται κυρίως στα κείμενα της Παλαιάς Διαθήκης και της Καινής Διαθήκης, καθώς και στη χριστιανική παράδοση. Οι Χριστιανοί θεολόγοι χρησιμοποιούν βιβλική εξήγηση, ορθολογική ανάλυση και επιχειρήματα.

## Παραπομπές


Κατηγορία:Χριστιανική θεολογία
Χριστιανική ομολογία

Η **χριστιανική ομολογία** είναι ένα διακριτό θρησκευτικό σώμα μέσα στον Χριστιανισμό, που αναγνωρίζεται από γνωρίσματα όπως η ονομασία, η οργάνωση, η ηγεσία και το δόγμα. Εντούτοις, τα μεμονωμένα σώματα μπορούν να χρησιμοποιήσουν εναλλακτικούς όρους για να αυτοπροσδιοριστούν, όπως εκκλησία ή μερικές φορές αδελφότητα. Οι διαιρέσεις μεταξύ ενός κλάδου και ενός άλλου ορίζονται από την αρχή και το δόγμα, ενώ θέματα όπως η φύση του Χριστού, η εξουσία της αποστολικής διαδοχής, η εσχατολογία και το παπικό πρωτείο μπορούν να διαχωρίσουν μια ομολογία από μια άλλη. Ομάδες ομολογιών - που συχνά μοιράζονται γενικά παρόμοιες πεποιθήσεις, πρακτικές και ιστορικούς δεσμούς - είναι μερικές φορές γνωστές ως «κλάδοι του Χριστιανισμού».

Κατηγορία:Χριστιανικά δόγματα
Αυτοκινητοβιομηχανία στη Σερβία

Η **αυτοκινητοβιομηχανία της [[Σερβία]]ς** είναι ένας από τους σημαντικότερους βιομηχανικούς κλάδους της χώρας και αποτελεί το 15% της βιομηχανικής παραγωγής της χώρας και το 18% όλων των εξαγωγών.

## Ιστορικά στοιχεία
Η σερβική αυτοκινητοβιομηχανία έχει μια παράδοση άνω των 70 ετών, όταν η περιοχή ήταν ενταγμένη στην ομοσπονδιακή Γιουγκοσλαβίας. Το 1939 στην πόλη Κραγκούγιεβατς, η Ζάσταβα, η γιουγκοσλαβοσερβική εταιρεία παραγωγής μηχανοκίνητων οχημάτων, κατασκεύασε διάφορα μοντέλα αυτοκινήτων με την άδεια της ιταλικής FIAT.

Οι προμηθευτές της Ζάσταβα εργάστηκαν σύμφωνα με πρότυπα παραγωγής υψηλής ποιότητας, που τους επέτρεψαν να συνεργαστούν με άλλους δυτικούς κατασκευαστές αυτοκινήτων, όπως η Mercedes, η Ford, η Peugeot Citroën-PSA, η Renault και η Opel.

Σήμερα, η αυτοκινητοβιομηχανία είναι ένας από τους σημαντικότερους τομείς στη Σερβία, αντιπροσωπεύοντας σχεδόν το 10% του συνολικού αποθέματος άμεσων ξένων επενδύσεων στη χώρα από το 2000. 27 ξένοι επενδυτές έχουν επενδύσει σχεδόν 1,5 δισεκατομμύρια ευρώ στον τομέα, δημιουργώντας περισσότερες από 19.000 θέσεις εργασίας. Η σερβική αυτοκινητοβιομηχανία προμηθεύει σχεδόν όλους τους μεγάλους Ευρωπαίους και μερικούς Ασιατικούς κατασκευαστές αυτοκινήτων.

Η κατασκευή εξαρτημάτων του συστήματος πλαισίου (σασί) των οχημάτων, ελαστικών και εξαρτημάτων ανάρτησης, αποτελεί τη σημαντικότερη δραστηριότητα του κλάδου. Εξαρτήματα του ηλεκτρικού συστήματος είναι μια άλλη κυρίαρχη ομάδα προϊόντων, με τις μπαταρίες αυτοκινήτων και τις εγκαταστάσεις καλωδιώσεως να αποτελούν τα πιο σημαντικά προϊόντα. Επίσης, η παραγωγή εξαρτημάτων κινητήρων, κυρίως χύτευσης, είναι πολύ σημαντική, μαζί με σφυρηλατημένα και κατεργασμένα μέρη όπως εκκεντροφόροι, δίσκοι φρένων, βαλβίδες και σφόνδυλοι.

Μεταξύ αυτών των κατασκευαστικών εταιρειών συγκαταλέγονται οι εξής: Tigar Tires, Leoni Wiring Systems Southeast, Yura Corporation, IGB Automotive comp, NCR Belgrade, Cooper Tire & Rubber Company Serbia και Trayal Corporation.

## Κατασκευαστές
### Ενεργοί κατασκευαστές
* FCA Srbija
* Ikarbus
* FAP

Η FCA Srbija δημιουργήθηκε με τη συνεργασία της Δημοκρατίας της Σερβίας με την ιταλική εταιρεία FIAT, το 2008. Η εταιρεία ανακαίνισε και αναμόρφωσε εκτενώς την πρώην μονάδα εγκαταστάσεων και συναρμολόγησης της Zastava Automobiles και τώρα κατασκευάζει εκεί το Fiat 500L (έως 85.000 μονάδες ετησίως).

### Πτωχευμένοι κατασκευαστές
* BIK
* IDA-Opel
* Neobus
* IMT
* Zastava Automobiles

## Παραπομπές


Κατηγορία:Οικονομία της Σερβίας
Καραβάς (αποσαφήνιση)

Με το όνομα **Καραβάς** συναντώνται οι παρακάτω οικισμοί της Ελλάδας:

* Καραβάς Κυθήρων, στο νησί των Κυθήρων
* Καραβάς Λογγάστρας Λακωνίας, στη δημοτική ενότητα Μυστρά του δήμου Σπάρτης.
* Καραβάς Σουστιάνων Λακωνίας, στη δημοτική ενότητα Μυστρά του δήμου Σπάρτης.
* Καραβάς Τρύπης Λακωνίας, στη δημοτική ενότητα Μυστρά του δήμου Σπάρτης.
* Καραβάς Οιτύλου Λακωνίας, στο δήμο Ανατολικής Μάνης.

αλλά και:

* Καραβάς Κύπρου, κωμόπολη στη κατεχόμενη Κύπρο.
* **Καραβάς**, γειτονιά του Πειραιά.
Γκέρουλφ Α΄ της Φρισίας

Ο **Γκέρουλφ Α΄** ο *γηραιός* (απεβ. μετά το 865) από τον Οίκο της Ολλανδίας ήταν ο πρώτος κόμης της Φρισίας (της μετέπειτα Ολλανδίας) και ο αρχηγέτης του Οίκου του. Όταν αντιτέθηκε στον Λουδοβίκο Α΄ των Φράγκων, εκδιώχθηκε από την περιοχή του, όμως την έλαβε πίσω το 839.

## Βιογραφία
Ήταν γιος του κόμη Ντιρκ/Τεοντόρικ, μάλλον απογόνου του Ρέντμπατ βασιλιά των Φρισίων (απεβ. 719), τελευταίου πριν την υποταγή τους στους Φράγκους. Την εποχή τού Λουδοβίκου Α΄ ήταν κόμης της Φρισίας ως υποτελής του και υποδιοικητής (reeve) των Φρισίων μεταξύ του Βλη και του ποταμού Βέζερ. Οι Φρίσιοι είχαν εξεγερθεί στην εποχή τού Καρλομάγνου, αλλά ο γιος του Λουδοβίκος Α΄ έδειξε τη χάρη του, επιστρέφοντάς τους ό,τι είχαν απωλέσει, πράγμα που τον έκανε δημοφιλή, όμως η θέση τού κόμη εξασθένησε.

Αργότερα η ασθενής πολιτική τού Λουδοβίκου Α΄ έναντι των Νορμανδών, προκάλεσε και άλλες οχλήσεις στη Φρισία: Το 826 παραχώρησε ένα τμήμα της -που ήταν υπό την προστασία του κόμη- στον Χάραλντ Κλακ διεκδικητή της Δανίας. Ο Χάραλντ έλαβε το Ρύστινγκεν, περιοχή της αριστερής όχθης του Βέζερ ως καταφύγιο των επιδρομών των συγγενών του. Η ενέγεια αυτή επηρέασε σημαντικά την ισχύ του κόμη και από τότε ο Γκέρουλφ Α΄ εντάχθηκε σε αυτούς που αντέπρατταν στον Λουδοβίκο Α΄.

Έγγραφο του 839 στο Κρόιτσναχ αναφέρει ότι υπήρχαν εξεγέρσεις στη Φρισία κατά του βασιλιά των Φράγκων. Στη διένεξη του Λουδοβίκου Α΄ με τους γιους του, ο Γκέρουλφ Α΄ έλαβε ενεργή συμμετοχή εναντίον του και το φέουδό του κατασχέθηκε. Το 839 ο βασιλιάς συμφιλιώθηκε με τον γιο του Λοθάριο Α΄ και η Φρισία επιστράφηκε στον κόμη. Το έγγραφο του Κρόιτσναχ αναφέρει τις ιδιοκτησίες του.

Θεωρείται ότι σχετίζεται με τους ιδρυτές του αββαείου Κόρβεϋ. Αργότερα ο Γκέρουλφ Α΄ εγκαταβίωσε σε μονή.

## Οικογένεια
Νυμφεύτηκε ίσως μία κόρη του Βάλα του Κόρμπη συμβούλου του Λουδοβίκου Α΄ και είχε τέκνα:
* Γκέρουλφ Β΄ π. 850-895/896, κόμης της Φρισίας (μετέπειτα Ολλανδίας).
* Γκέρχαρτ 9ος αι., κόμης της Βέστεργκοα στη Φρισία.
* Γκύντερ απεβ. 873, αρχιεπίσκοπος της Κολωνίας.
* μία κόρη, μητέρα τού:
** Ράτμπουτ πριν το 850-917, επίσκοπος της Ουτρέχτης.

## Πρόγονοι

## Πηγές
* Jaekel, Hugo (1895). Die Grafen von Mittelfriesland aus dem Geschlechte König Ratbods [The Counts of Friesland of the Line of King Radboud] (in German). Gotha. pp. 34–39.
* Leo, Heinrich (1832). Zwölf Bücher niederländischer Geschichten [Twelve Books of Dutch Stories] (in German). Halle: Eduard Anton Verlag. p. 634.


Κατηγορία:Οίκος της Ολλανδίας
Γκέρολφ της Ολλανδίας

Ο **Γκέρολφ/Γκέρουλφ Β΄** (*Gerulf*, 850 - 898) από τον Οίκο της Ολλανδίας ήταν ο δεύτερος κόμης της Φρισίας (της μετέπειτα Ολλανδίας).

## Βιογραφία
Μάλλον ήταν γιος (ή εγγονός) του Γκέρουλφ Α΄ κόμη της Φρισίας και ίσως η μητέρα του να ήταν κόρη του Βάλα συμβούλου του Λουδοβίκου Α΄ των Φράγκων.

Η έδρα του ήταν στο Κένεμερλαντ. Από τη συνθήκη του Βερντέν το 843 η Φρισία ήταν μέρος της Μέσης Φραγκίας, από το 855 της Λοθαριγγίας και από τη συνθήκη Μέερσσεν το 870 της Δυτικής Φραγκίας. Από η δεκαετία του 840 είχε επιτραπεί σε Βίκινγκς να εγκατασταθούν στην περιοχή, ως ένας τρόπος αποφυγής επιπλέον επιδρομών. Είχαν γίνει στην πραγματικότητα κύριοι της περιοχής, ώσπου το 885 φονεύθηκε ο ηγέτης τους Γοδεφρείδος, που είχε αναγνωριστεί ως δούκας της Φρισίας, στο Χέρεσπιχ (νυν Σπίικ). Ο Γκέρολφ ήταν από τους κύριους σχεδιαστές του φόνου, αν και το *Χρονικό του [[Ρέγκινο του Πρυμ|Ρέγκινο]]* ηγουμένου του Πρυμ αναφέρει ως σχεδιαστή τον Κάρολο των Φράγκων.

To 889 o Αρνούλφος της Δυτικής Φραγκίας (δισεγγονός του Λουδοβίκου Α΄) αντάμειψε τον Γκέρολφ για την ήττα των Βίκινγκς, χορηγώντας του εδάφη και ιδιοκτησίες με πλήρη κυριότητα: Τήστερμπαντ, Τηλ, Άαλμπουρκ και Ας έξω από την κομητεία και δάση και αγροτικές εκτάσεις εντός αυτής.

## Οικογένεια
Γιος του ήταν ο:
* Ντιρκ Α΄ π. 870-928/939.

## Πρόγονοι

## Πηγές
* Cawley, Charles, HOLLAND.htm, Medieval Lands database, Foundation for Medieval Genealogy,[self-published source][better source needed] Charles Cawley Medieval Lands: Holland & Frisia 2007
* D Arn 57, page 81
* Koch, A. C. F. (editor) (1970) Oorkondenboek van Holland en Zeeland tot 1299 (Martinus Nijhoff, The Hague) 21, page 36
* B.K.S. Dijkstra, Een stamboom in been, Amsterdam 1991.



Κατηγορία:Οίκος της Ολλανδίας
Λαυρεντιανή της Ολλανδίας

Η **Λαυρεντιανή της Ολλανδίας** (Ολλανδικά: *Prinses Laurentien van Nederland* γεννημένη ως Πέτρα Λαυρεντιανή Μπρίνκχορστ *Petra Laurentien Brinkhorst*, 25 Μαΐου 1966 -) είναι η σύζυγος του Πρίγκιπα Κωνσταντίνου της Ολλανδίας, του νεότερου γιου της πρώην βασίλισσας Βεατρίκης.

## Βιογραφία
Γεννήθηκε στις 25 Μαΐου 1966 στο Λέιντεν της Ολλανδίας, είναι κόρη του πρώην Υπουργού Οικονομικών Υποθέσεων της Ολλανδίας, Λαυρεντιανού Γιαν Μπρίνκχορστ και της Γιαντίν Μπρίνκχορστ-Χέρινχα.

Η πριγκίπισσα Λαυρεντιανή σπούδασε Ιστορία στο Πανεπιστήμιο του Γκρόνιγκεν. Έπειτα σπούδασε στο Κολέγιο "Βασίλισσα Μαίρη" του Πανεπιστημίου του Λονδίνου, όπου έλαβε πτυχίο Bachelor στις Τέχνες στην Πολιτική Επιστήμη το 1989 και στη συνέχεια στο Πανεπιστήμιο της Καλιφόρνιας στο Μπέρκλεϊ, όπου απέκτησε Master στη Δημοσιογραφία το 1991.

Η πριγκίπισσα έχει ένα μακρύ ιστορικό μάχης ενάντια στον αναλφαβητισμό στις Κάτω Χώρες, το οποίο πλέον πρέπει να θεωρείται έλασσον πρόβλημα. Το 2009 διορίστηκε Ειδική Απεσταλμένη της UNESCO για τον «Αλφαβητισμό για την Ανάπτυξη» σε αναγνώριση της «εξαιρετικής δέσμευσής της για την προώθηση της εκπαίδευσης και της βαθιάς της αφοσίωσης στα ιδανικά και τους στόχους του Οργανισμού». Το 2010 ήταν συν-παραλήπτρια του βραβείου Major Bosshardt για το έργο της στην καταπολέμηση του αναλφαβητισμού.

## Οικογένεια
Στις 16 Δεκεμβρίου 2000 ανακοινώθηκε επισήμως ο αρραβώνας του Πρίγκιπα Κωνσταντίνου και της Λαυρεντιανής. Ο πολιτικός γάμος πραγματοποιήθηκε από τον Βιμ Ντίτμαν, δήμαρχο της Χάγης στις 17 Μαΐου 2001, ενώ ο θρησκευτικός γάμος έλαβε χώρα δύο ημέρες αργότερα στην Εκκλησία του Αγίου Ιακώβου. Το ζευγάρι απέκτησε τρία παιδιά:
* Ελοΐζα, Κόμισσα της Οράγγης-Νάσσαου (2002-)
* Νικόλαο Καζιμίρ, Κόμη της Οράγγης-Νάσσαου (2004-)
* Ελεονώρα, Κόμισσα της Οράγγης-Νάσσαου (2006-)

## Τίτλοι
***25 Μαΐου 1966 - 17 Μαΐου 2001**: Δεσποινίς Πέτρα Λαυρεντιανή Μπρίνκχορστ
***17 Μαΐου 2001 - μέχρι σήμερα**: *Η Βασιλική Υψηλότητα* Πριγκίπισσα Λαυρεντιανή της Ολλανδίας, Πριγκίπισσα της Οράγγης-Νάσσαου, κα. φαν Άμσμπεργ

### Τιμητικές διακρίσεις
**Ολλανδικές**
* : Μεγαλόσταυρος του Τάγματος του Οίκου της Οράγγης
*: Βασιλικό Μετάλλιο Γάμου 2002 (2 Φεβρουαρίου 2002)
*: Μετάλλιο Βασιλιάς Γουλιέλμος Αλέξανδρος (30 Απριλίου 2013)

**Ξένες**
* : Μεγαλόσταυρος του Τάγματος του Στέμματος (28 Νοεμβρίου 2016)
* : Μεγάλο Παράσημο του Ανώτατου Τάγματος της Αναγέννησης (30 Οκτωβρίου 2006)

## Παραπομπές


## Εξωτερικοί σύνδεσμοι
*The Dutch Royal House | Princess Laurentien
*UNESCO on Literacy (official website)

Κατηγορία:Οίκος της Οράγγης-Νάσσαου
Κατηγορία:Πριγκίπισσες της Ολλανδίας
Κατηγορία:Πριγκίπισσες της Οράγγης-Νάσσαου
Ντιρκ Β΄ της Ολλανδίας

Ο **Ντιρκ Β΄** (*Dirk II*, 932 - 6 Μαΐου 988) από τον Οίκο της Ολλανδίας ήταν κόμης της Φρισίας (δυτικά του Βλη), της μετέπειτα Ολλανδίας (928/944-988).

## Βιογραφία
Ήταν γιος του Ντιρκ Α΄ κόμη της Ολλανδίας και της Γκέβα.

Το 983 ο Όθωνας Γ΄ της Γερμανίας επιβεβαίωσε τα δικαιώματά του στις ιδιοκτησίες Μάασλαντ, Κίνχεμ (Κένεμερλαντ) και Τέξλα (Τέξελ), που βρισκόταν εντός του δουκάτου της Κάτω Λωρραίνης. Έτσι η επικράτειά του εκτεινόταν σε όλο το μήκος των ακτών και των νησιών της Ολλανδίας. Ο Ντιρκ Β΄ έκτισε ένα ένα φρούριο κοντά στο Βλάαρντιγκεν, μέρος που αργότερα έγινε η μάχη μεταξύ του εγγονού του Ντιρκ Γ΄ και του Γερμανικού στρατού με ηγέτη τον Γοδεφρείδο Β΄ των Αρντέν-Βερντέν δούκα της Κάτω Λωρραίνης.

Ο Ντιρκ Β΄ έκτισε πάλι το αββαείο του Έχμοντ και τον πρότερο ξύλινο ναό τον κατασκεύασε εκ νέου από πέτρα. Οι εργασίες ξεκίνησαν το 950 και τοποθέτησε εκεί τα λείψανα του Αγ. Αδαλβέρτου. Ο άγιος δεν ήταν πολύ γνωστός στην περιοχή· έλεγε ότι είχε κηρύξει τον Χριστιανισμό εκεί. Το αββαείο δόθηκε σε μία κοινότητα Βενεδικτίνων από το Γκεντ, οι οποίοι αντικατέστησαν τις μοναχές του αρχικού αββαείου του Έχμοντ, τη δεκαετία του 970. Η κόρη του Έρλιντ/Χέρλινντε, που ήταν πριν ηγουμένη σε αυτό, έγινε τώρα ηγουμένη στο νεοϊδρυθέν αββαείο Μπέννεμπρεκ.

Το 988 απεβίωσε και τάφηκε στο αββαείο του Έχμοντ. Δύο έτη μετά απεβίωσε η σύζυγός του και ετάφη επίσης εκεί.

## Οικογένεια
Νυμφεύτηκε τη Χίλντεγκαρντε. Τα ονόματα των τέκνων της δείχνουν, ότι μάλλον είναι κόρη του Αρνούλφου Α΄ κόμη της Φλάνδρας. Είχε τέκνα:
* Αρνούλφος 950/955-993, κόμης της Φρισίας (Ολλανδίας).
* Έγκμπερτ π. 950-993, αρχιεπίσκοπος του Τρηρ.
* Έρλιντ/Χέρλινντε ηγουμένη πρώτα του αββαείου Έχμοντ και μετά του Μπέννεμπρεκ.

## Πρόγονοι

## Πηγές
* Geerts.com: History of Holland
* 

## Παραπομπές σε πηγές


Κατηγορία:Οίκος της Ολλανδίας
Freestyle Script

Η **Freestyle Script** είναι γραμματοσειρά που σχεδιάστηκε από τον Μάρτιν Γουέιτ το 1981. Η έκδοση έντονων γραμμάτων της Freestyle Script σχεδιάστηκαν το 1986. Οι εκδότες της γραμματοσειράς είναι οι Adobe, ITC και Letraset. Η Freestyle Script έχει τέσσερις εκδοχές: Regular, Bold, SH Reg Alt, και SB Reg Alt.

## Παραπομπές


Κατηγορία:Γραμματοσειρές
Ντιρκ Α΄ της Ολλανδίας

Ο **Ντιρκ/Ντίντεριχ Α΄** (*Dirk I*, 875 - 923 ή 5 Οκτωβρίου 939) από τον Οίκο της Ολλανδίας ήταν κόμης της Φρισίας (Ολλανδίας) (π. 896-π. 928/939).

## Βιογραφία
Θεωρείται γιος του Γκέρολφ κόμη της Φρισίας (Ολλανδίας) και μερικές πηγές τον ονομάζουν ως έναν από τους κόμητες που δολοφόνησαν τον Γοδεφρείδο τον *βασιλιά της θάλασσας*, αρχηγό των Βίκινγκς που είχαν μετά από επιδρομές, εγκατασταθεί στη Φρισία και ήταν στην πραγματικότητα κύριοί της. Ο φόνος του ηγέτη τους έγινε το 885 στο Χέρεσπιχ (νυν Σπίικ).

Τον διαδέχθηκε ο γιος του Ντιρκ Β΄. Νεότερες έρευνες έχουν δείξει ότι υπάρχει ένας ακόμη με το όνομα αυτό μεταξύ του Ντιρκ Α΄ και Ντιρκ Β΄, που θα μπορούσε να ονομαστεί Ντιρκ Α΄ δις, ώστε γιος του είναι ακριβέστερα ο Ντιρκ Α΄ δις και γιος αυτού ο Ντιρκ Β΄.

Είναι ο ιδρυτής του αββαείου του Έχμοντ.

## Οικογένεια
Νυμφεύτηκε τη Γκέβα και γιος του (ακριβέστερα: εγγονός του) ήταν ο:
* Ντιρκ Β΄ 920/930-988, κόμης της Ολλανδίας.

## Πρόγονοι

## Πηγές
* Cordfunke, Graven en Gravinnen van het Hollandse Huis (1986).
* Cawley, Charles, Holland & Frisia, Medieval Lands database, Foundation for Medieval Genealogy

## Παραπομπές


Κατηγορία:Οίκος της Ολλανδίας
Mystery of Love

Το ***Mystery of Love*** είναι ένα τραγούδι που γράφτηκε από τον Αμερικανό τραγουδιστή και τραγουδοποιό Σούφγιαν Στίβενς ενώ παράχθηκε από τον Τόμας Μπάρτλετ. Κυκλοφόρησε μόνο σε ψηφιακή μορφή υπό την άδεια των εταιριών Madison Gate Records και Sony Classical, την 1 Δεκεμβρίου 2017. Είναι ένα ακουστικό τραγούδι και χρησιμοποιήθηκε στο σάουντρακ της ταινίας Call Me by Your Name to 2017. Ο σκηνοθέτης της ταινίας, Λούκα Γκουαντανίνο, ρώτησε τον τραγουδιστή αν ήθελε να συμβάλει στην ταινία ως αφηγητής, αλλά ο Στίβενς αρνήθηκε και συμφώνησε να γράψει ένα τραγούδι. Ο Στίβενς έλαβε πλήρη δημιουργικό έλεχγο κατά τη διάρκεια της σύνθεσης και εμπνεύστηκε από το σενάριο της ταινίας, αλλά και το ομόνυμο μυθιστόρημα του Άντρε Ακίμαν. Οι στίχοι μιλούν για τον ρομαντισμό και για τη σχέση μεταξύ των χαρακτήρων της ταινίας, Έλιο και Όλιβερ. Επίσης, κάνουν διάφορες αναφορές στην πολιτεία του Όρεγκον, τα πουλιά και τον Χριστιανισμό.

Ένα μουσικό βίντεο για το κομμάτι κυκλοφόρησε στις 4 Ιανουαρίου 2018 στο YouTube κανάλι της ιστοσελίδας Pitchfork. Περιέχει κλιπς από την ταινία και νέα πλάνα που καταγράφτηκαν στο Εθνικό Αρχαιολογικό Μουσείο της Νάπολης. Το τραγούδι χρησιμοποιήθηκε και στο τρέιλερ της ταινίας. Η κριτική αντίδραση ήταν αρκετά θετική, πολλοί κριτικοί προέβλεψαν ότι η «δύναμη» του τραγουδιού θα το έθετε σε υποψηφιότητες για βραβεία εύκολα.

Έλαβε πληθώρα υποψηφιοτήτων σε διάφορες τελετές. Επιλέχθηκε στα βραβεία Critics' Choice Movie Awards, Georgia Film Critics Association και Guild of Music Supervisors Awards. Ορίστηκε υποψήφιο επίσης από την Αμερικανική Ακαδημία Κινηματογραφικών Τεχνών και Επιστημών για βραβείο Όσκαρ, στην κατηγορία «Καλύτερο Πρωτότυπο Τραγούδι». Εμπορικά, μπήκε στο τοπ 100 των τσαρτς σε Ηνωμένες Πολιτείες, Γαλλία, Πορτογαλία και Ουγγαρία.

## Ιδέα και ανάπτυξη
Το Mystery of Love γράφτηκε από τον Σούφγιαν Στίβενς. Σε μια συνέντευξη, ο σκηνοθέτης και παραγωγός της ταινίας Λούκα Γκουαντανίνο είπε ότι, αν και συνήθως επιλέγει την μουσική για τις ταινίες του μόνος του, ήθελε να βρει έναν «συναισθηματικό αφηγητή για την ταινία». Επίσης ήθελε η μουσική να συνδέεται με το κύριο χαρακτήρα, τον Έλιο, ένας νεαρός πιανίστας που απολαμβάνει να μεταγράφει και προσαρμόζει μουσικά κομμάτια προκειμένου να προσεγγίσει το ενδιαφέρον του κρυφού ερωτά του, Όλιβερ. Περιγράφοντας τη διαδικασία ως πρόκληση εξαιτίας του ότι ο Στίβενς είναι πολύ επιφυλακτικός και συγκρατημένος άνθρωπος ως καλλιτέχνης, ο Γκουαντανίνο τον έπεισε τελικά να συνθέσει τη μουσική για την ταινία, ενώ του έδωσε το σενάριο και το μυθιστόρημα του Άντρε Ακίμαν για έμπνευση. Εμπνεύστηκε επίσης, αφού συνομίλησε με τον Γκουαντανίνο σχετικά με την πλοκή και τους χαρακτήρες της ιστορίας. Του δόθηκε πλήρης δημιουργικός έλεγχος στην στιχουργία, για το οποίο ήταν ευγνώμων και ευχαρίστησε την προθυμία του Γκουαντανίνο για την εμπιστοσύνη που του έδειξε. Παρόλο που του ζητήθηκε μόνο ένα τραγούδι, ηχογράφησε άλλο ένα -το Visions of Gideon- και τελικά χρησιμοποιήθηκε και αυτό.

## Παραπομπές

Κατηγορία:Τραγούδια του 2017
Κατηγορία:Singles του 2017
Κατηγορία:Τραγούδια γραμμένα για ταινίες
Αρνούλφος της Ολλανδίας

Ο **Αρνούλφος/Άρνολτ** (*Arnulf van Gent*, 951 - 18 Σεπτεμβρίου 993) από τον Οίκο της Ολλανδίας ήταν κόμης της Φρισίας (Ολλανδίας) το διάστημα 988-993.

## Βιογραφία
Γεννήθηκε στο Γκεντ και ήταν ο πρωτότοκος γιος του Ντιρκ Β΄ κόμη της Φρισίας (Ολλανδίας) και της Χίλντεγκαρντε, μάλλον κόρης του Αρνούφου Α΄ κόμη της Φλάνδρας.

Αναφέρεται με τους γονείς του για πρώτη φορά το 970. Όπως και με τον πατέρα του, το όνομά του μνημονεύεται σε πολλά έγγραφα της εποχής. Το 983 συνόδευσε τον Όθωνα Β΄ της Γερμανίας στο ταξίδι του στη Βερόνα και στη Ρώμη. Ως κόμης κατάφερε να επεκτείνει τα εδάφη του νοτιότερα. Δώρισε αρκετές ιδιοκτησίες στο αββαείο του Έχμοντ, όπως το Μπέργκαν -που προς τιμήν της μητέρας του το μετονόμασε σε Χίλεγκερσμπερκ- και το Όβερση, μάλλον ως αμοιβή για τις εργασίες καθαρισμού γης των μοναχών.

Ο Αρνούλφος ήταν ο πρώτος κόμης που ήρθε σε σύγκρουση με τους δυτικούς Φρισίους (Βίκινγκς επιδρομείς που είχαν εγκατασταθεί μόνιμα)· το 993 εισέβαλε βαθιά στην περιοχή τους, αλλά σε μάχη κοντά στο Βίκνελ ηττήθηκε και σκοτώθηκε. Ο γιος του Ντιρκ Γ΄ ήταν νεογέννητος. Η χήρα του Λούτγκαρτ, πρώτα με τη βοήθεια του Όθωνα Γ΄ της Γερμανίας και μετά του διαδόχου του Ερρίκου Β΄ κατάφερε να κρατήσει την κομητεία.

## Οικογένεια
Νυμφεύτηκε το 980 τη Λουτγκάρδη των Αρντέν, κόρη του Ζήγκφρητ κόμη του Λουξεμβούργου και είχε τέκνα:
* Ντιρκ Γ΄ 981/989-1039, κόμης της Ολλανδίας.
* Σήγκφρητ/Σίκο.
* Αντελίνα της Ολλανδίας π. 990-π. 1045, παντρεύτηκε πρώτα τον Βαλδουίνο Β΄ κόμης της Βουλώνης (του Οίκου της Φλάνδρας) και μετά τον Ένγκουεραντ Α΄ κόμη του Ποντιέ.

## Παραπομπές


## Πηγές
* Cordfunke, Graven en Gravinnen van het Hollandse Huis (1986).
* Cawley, Charles, HOLLAND, Medieval Lands database, Foundation for Medieval Genealogy

Κατηγορία:Οίκος της Ολλανδίας
Πλατύς Γιαλός

Με την ονομασία **Πλατύς Γιαλός** μπορεί να αναφέρονται:
* ο Πλατύς Γιαλός Σίφνου, οικισμός της Σίφνου.
* ο Πλατύς Γιαλός Μυκόνου, οικισμός της Μυκόνου.
Ποντικονήσι

Με την ονομασία **Ποντικονήσι** μπορεί να αναφέρονται:
* Ποντικονήσι Ευβοίας
* ο Ποντικονήσι Κέρκυρας, νησίδα η οποία βρίσκεται στην είσοδο της λιμνοθάλασσας του Χαλικιόπουλου στη Κέρκυρας.
* Ποντικονήσι Οινουσσών
* ο Ποντικονήσι Χανίων, ακατοίκητη νησίδα στο δήμο Κισσάμου του Χανίων.
Γεώργιος Ψαρουδάκης

Ο **Γεώργιος  Ψαρουδάκης** γεννήθηκε στο Αποδούλου Ρεθύμνης το έτος 1872 και απεβίωσε στο Αποδούλου στις 30-03-1952. Ήταν γιος του παπά Εμμανουήλ (Φανουρίου) Ψαρουδάκη και της Μαρίας Λουρωτού από το Νεύς Αμάρι Αμαρίου Ρεθύμνου. Τα μαθήματα της Στοιχειώδους Εκπαιδεύσεως παρακολούθησε στη γενέτειρά του, το Αποδούλου. Μετά την αποφοίτησή του από το Γυμνάσιο εγγράφηκε στη Φιλοσοφική Σχολή του Πανεπιστημίου Αθηνών, την οποία και περάτωσε επιτυχώς. Στη συνέχεια διορίσθηκε Καθηγητής στο Γυμνάσιο Νεαπόλεως Λασιθίου. Επειδή όμως η απόσταση από το Αποδούλου μέχρι την Νεάπολη ήταν μεγάλη και η συγκοινωνία δύσκολη, ο πατέρας του τον προέτρεψε να αρνηθεί τον διορισμό του και τελικά τον έπεισε.

Κατόπιν γράφτηκε στην Ιατρική Σχολή του Πανεπιστημίου Αθηνών, την οποίαν ολοκλήρωσε επιτυχώς. Αφού έλαβε το Πτυχίο της Ιατρικής, άσκησε το λειτούργημα του Ιατρού με έδρα το Αποδούλου, εξυπηρετώντας όλα τα χωριά της Αμπαδιάς, μέρος της Επαρχίας Αμαρίου (μέσα χωριά) και ορισμένα χωριά της Επαρχίας του Αγίου Βασιλείου. Την Ιατρική την θεωρούσε λειτούργημα και όχι επάγγελμα και την εξασκούσε σχεδόν δωρεάν. Λέγεται ότι όχι μόνο δεν ελάμβανε αμοιβή από τους πτωχότερους, που ήσαν και οι περισσότεροι, αλλά και φεύγοντας άφηνε διακριτικά χρήματα για την αγορά των αναγκαίων φαρμάκων του ασθενούς.

Είχε λάβει μέρος στους απελευθερωτικούς αγώνες της Κρήτης και είχε διακριθεί. Διατηρούσε φιλικές σχέσεις προς τον Ελευθέριο Βενιζέλο, αν και ανήκε σε αντίθετη πολιτική παράταξη. Επίσης είχε φιλικές σχέσεις προς τον Ρεθύμνιο πολιτικό Εμμανουήλ Τσουδερό, ο οποίος  και του βάπτισε την κόρη του Μαρία. Χρημάτισε κατ' επανάληψη Βουλευτής της Κρητικής Πολιτείας. Μετά την Ένωση της Κρήτης με την Ελλάδα (1913) προσχώρησε στο Λαϊκό Κόμμα. Κατά την διάρκεια του Α΄ Παγκοσμίου Πολέμου (1914-1918) διώχθηκε πολιτικά και εξορίστηκε στη Χίο, όταν ήταν εκεί Νομάρχης ο Γεώργιος Παπανδρέου. Ο υιός του Ιωάννης γεννήθηκε στη Χίο, κατά το διάστημα της εκεί εξορίας του πατέρα του. Τον Ιωάννη  βάπτισε ο Επίσκοπος Αγαθάγγελος, ο οποίος ανήκε στην ίδια παράταξη με τον Γ. Ψαρουδάκη.

Ο Γ. Ψαρουδάκης έλαβε ως σύζυγο την Πελαγία Εμμανουήλ Αποστολάκη, από τα Σακτούρια της επαρχίας Αγίου Βασιλείου και απέκτησαν πέντε τέκνα. Εκείνος πέρασε το μεγαλύτερο μέρος της ζωής του στο Αποδούλου, προσφέροντας αφειδώλευτα την βοήθειά του προς τους πάσχοντες και προς όλους εκείνους, οι οποίοι είχαν ανάγκη. Ήταν αγαπητός σε όλους και απολάμβανε ιδιαιτέρου σεβασμού από τους κατοίκους της Επαρχίας Αμαρίου και Αγίου Βασιλείου και του Ρεθύμνου γενικότερα. Απεβίωσε σε βαθειά γεράματα στο Αποδούλου κατά το έτος 1952, όπου και τάφηκε.

## Παραπομπές


## Βιβλιογραφία
* Γεώργιος Κ. Φωτάκης, Αποδούλου. Έκδοση Πολιτιστικού Συλλόγου Αποδούλου, Ρέθυμνο 2008, σ.384-386.
* Δρ. Ιωάννης Ηλ. Βολανάκης, Πρωτότυπη έρευνα : "Η υγειονομική περίθαλψη στα χωριά της Επαρχίας Αμαρίου Ρεθύμνου Κρήτης από τα μέσα του 19ου έως τα μέσα του 20ου αιώνα" (υπό έκδοση).
* Δρ. Ιωάννης Ηλ. Βολανάκης, Το χωριό Αποδούλου Αμαρίου Ρεθύμνης Κρήτης και η Ιστορία του, Αθήνα 1982.
* Δρ. Ιωάννης Ηλ. Βολανάκης, Αποδουλιανοί Ευεργέτες, Αποδούλου 2023.

Κατηγορία:Κρητικοί
Κατηγορία:Έλληνες ιατροί
Κατηγορία:Έλληνες βουλευτές